У межах мерапрыемства ініцыятыву падтрымалі ўсе факультэты, упраўленні і арганізацыі ўніверсітэта. Па словах старшыні Саюза жанчын БДУ Ірыны Казаковай, было рэалізавана шмат студэнцкіх ініцыятыў. Так, студэнты-гісторыкі распрацавалі шэраг турыстычных маршрутаў, філолагі падрыхтавалі электронныя альбомы-прэзентацыі, звязаныя з легендамі і паданнямі тых ці іншых рэгіёнаў. Хімічны факультэт выязджаў на добраўпарадкаванне тэрыторый і азеляненне родных населеных пунктаў, разам з тым праводзячы прафарыентацыйную работу. Акрамя таго, на факультэтах прайшлі круглыя сталы, канферэнцыі, творчыя конкурсы і сустрэчы.